Bya HERBERT MUSOKE
OBUMYU kimu ku bintu ebirimu ssente wabula abalunzi abamu bagenze babuvaako okubulunda olw’akatale akatono bwe bulina mu ggwanga.
Maggie Lukowe omukwanaganya w’emirimu mu kibiina ky’abalunzi b’obumyu eya Buck & Doe Ltd, yagambye nti, akamyu kamu kasobola okuwa omulunzi obukadde 14 omwaka kyokka olw’obutamanya nkola ntuufu mulunzi gy’azibukolamu bangi baabulekera baana.
“Okuyita mu nkola y’okukola endagaano n’abantu abagenda okutugulako, tusuubira nti abalun
nnyanja zi tebagenda kuddamu kufiirizibwa olw’okubaawo kw’akatale”, Lukowe bw’agamba.
Abakungu okuva mu kibiina kino bwe baabadde basisinkanye abalunzi b’obumyu okuva mu bitundu eby’enjawulo ku wooteeri ya Jevine e Lubaga, Lukowe yagambye nti, abalunzi bonna abaagala okwegatta mu kibiina, bagenda kusooka kusomesebwa n’oluvannyuma basse omukono ku kiwandiiko ky’okukolagana n’ekibiina kino.
“Ekibiina kino kikolera mu mawanga agasoba mu munaana mu Afrika okuli Tanzania, Zambia, South Africa, Nigeria ng’ekitebe ekikulu kiri Kenya, kigenda kusomesa abalunzi, okubafunira abakugu okuzimba ebiyumba n’okubafunira obumyu obw’olulyo”, Lukowe bw’agamba.
Moses Mutia (Mr. Rabbit) okuva e Kenya, yagambye nti, obumyu bulina akatale mu nsi yonna wabula olw’obutamanya kituufu kirina kukolebwa, bangi ababulunze balemeddwa okubufunamu. Ono era yakakasizza nti akatale kagenda kubaawo ate nmg’ebbeeyi egulwa nnungi.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn